Durim Muqkurtaj

Durim Muqkurtaj (født 4. januar 1994 på Voss) er en norsk fotballspiller som spiller for Hønefoss Ballklubb.

Han har tidligere spilt i Brandbu IF og Raufoss Fotball. Han sluttet seg til Hønefoss BK sitt juniorlag i 2012 før han den 28. januar 2014 signerte en proffkontrakt med Hønefoss BK. Han har spilt ti kamper i 1. divisjon, fire av dem som kaptein i en alder av 20 år i 2014 før han fikk en kneskade som satte han ut av spill resten av sesongen.

Han spilte for  Lysekloster IL og IF Fram Larvik i 2017-sesongen, men fikk nye skadeproblemer. Han sluttet seg til Moss i 2019, før han dro tilbake til Hønefoss foran 2020-sesongen, en klubb som da spilte i den koronasuspenderte 3. divisjon.

Referanser

Eksterne lenker 
 
 Spillerprofil hos Hønefoss

Albanske fotballspillere
Fotballspillere for Hønefoss BK
Utenlandske fotballspillere i Norge
Personer fra Voss kommune